Държавен вестник, бр. 94, 2015 г., стр. 113

БРОЙ  94	
Д Ъ Р Ж А В Е Н  В Е С Т Н И К 	
СТР.  113  
Установяване на общия размер на резервите, 
които банките поддържат в БНБ
Чл. 9. Размерът на задължителните ми-
нимални резерви, които всяка банка трябва 
да достигне в края на периода на поддържа-
не, се установява като произведение между 
резервната база на банката по чл. 2 през 
всички дни от базисния период и процента на 
задължителните минимални резерви по чл. 3, 
като резултатът се закръглява до цяло число.
Поддържане на задължителните минимални 
резервите
Чл. 10. (1) Банките сами изчисляват размера 
на задължителните минимални резерви, които 
трябва да поддържат, и ги управляват през 
периода на поддържане, така че да изпълнят 
изискванията на тази наредба.
(2) Приема се, че една банка е изпълнила 
изискванията на тази наредба, ако сумата от 
наличностите по резервните є активи по чл. 4 
през всички дни от периода на поддържане по 
чл. 8 е равна на или надвишава размера на 
задължителните минимални резерви по чл. 3.
(3) По време на периода на поддържане 
банка може да ползва без ограничение за-
дължителните си минимални резерви, при 
условие че изпълнява изискването на ал. 2. 
При ползване на над петдесет на сто от ле-
вовата равностойност на задължителните є 
минимални резерви банката дължи лихва 
съгласно чл. 12, ал. 1.
Отчетност
Чл. 11. (1) Банките представят всяка седми-
ца отчет за резервната си база и за касовите 
си наличности в левове и в чуждестранна 
валута, включително в АТМ устройствата. 
(2) Отчетите по ал. 1 се представят в на-
чалото на всяка седмица, но не по-късно от 
вторник, като информацията е за предходната 
седмица и е за всеки ден от нея поотделно.
(3) Освен отчетите по ал. 1 банките пред-
ставят в БНБ и отчет най-късно до два дни 
след края на всеки базисен период, който 
обхваща дните между последния седмичен 
отчет и края на базисния период.
(4) Отчетите се представят в Управление 
„Банково“ на БНБ по електронен път от ото-
ризирани за всяка банка лица.
(5) Подуправителят, ръководещ Управле-
ние „Банково“, определя с указание формата 
и съдържанието на отчетите на банките по 
тази наредба.
Санкции
Чл. 12. (1) В случай че в периода на под-
държане банка ползва над петдесет на сто от 
левовата равностойност на задължителните си 
минимални резерви, тя заплаща на БНБ лихва 
в левове за използваната част над петдесет 
на сто от резервите за всеки ден на ползване 
в размер, определен от Управителния съвет 
на БНБ.
(2) Банка, която в края на периода на под-
държане отчете недостиг на задължителните 
си минимални резерви, заплаща на БНБ лихва 
в левове върху сумата на недостига в размер, 
определен от Управителния съвет на БНБ.
(3) Лихвата по този член и по чл. 6, ал. 2 
се събира служебно от сметките на банката 
при БНБ.
Чл. 13. (1) Ако в края на периода на под-
държане банка или клон на чуждестранна 
банка отчете недостиг, по-голям от 1/12 от 
задължителните минимални резерви, Уп-
равление „Банково“ уведомява Управление 
„Банков надзор“ с оглед извършване на 
съответна проверка, а Управителният съвет 
на БНБ със свое решение може да ограничи 
текущото ползване на средства от сметките 
на банката при БНБ до пълното възстановя-
ване на задължителните минимални резерви.
(2) Към мерките по ал. 1 се пристъпва и 
когато банка отчита недостиг по задължител-
ните минимални резерви през три последо-
вателни периода на поддържане независимо 
от размера на недостига.
Чл. 14. При забава предоставянето на от-
четите по чл. 11, както и при неизпълнение 
на други изисквания на тази наредба могат 
да се приложат предвидените в Закона за 
Българската народна банка глоби и имущест-
вени санкции.
Освобождаване от задължението за поддър-
жане на резерви
Чл. 15. Банките, обявени в несъстоятелност 
или ликвидация, не поддържат задължителни 
минимални резерви при БНБ, считано от 
датата на решението за обявяване в несъсто-
ятелност, респективно от датата на образу-
ването на производство за принудителна или 
доброволна ликвидация.
Предходни и заключителни разпоредби
§ 1. Тази наредба се издава на основание 
чл. 41, ал. 1 и чл. 16, т. 5 от Закона за Бъл-
гарската народна банка, приета е с Решение 
№ 116 от 26.11.2015 г. на УС на БНБ и влиза 
в сила от 4.01.2016 г.
§ 2. Наредба № 21 от 1998 г. за задължи-
телните минимални резерви, които банките 
поддържат при Българската народна банка 
(обн., ДВ, бр. 28 от 1998 г.; изм. и доп., бр. 118 
от 1998 г.; попр., бр. 124 от 1998 г.; изм., бр. 50 
от 2000 г., бр. 68 от 2002 г., бр. 110 от 2003 г.; 
изм. и доп., бр. 48 от 2004 г.; изм., бр. 103 
от 2004 г.; изм. и доп., бр. 20 и 37 от 2005 г.; 
изм., бр. 62 и 93 от 2005 г., бр. 19, 48 и 94 от 
2006 г.; бр. 62 от 2007 г.; изм. и доп., бр. 94 
от 2008 г.; изм., бр. 104 от 2008 г. и бр. 10 от 
2010 г.) се отменя.
§ 3. Подуправителят, ръководещ Управле-
ние „Банково“, издава указания по прилагането 
на тази наредба.
Управител:  
Димитър Радев
7775